EL - «Ο φόβος ανεβάζει τα νούμερα»! Πάταγος με ρεπορτάζ για τους... «θανάτους από κορωνοϊό»! «Ψάρεψαν» διευθυντή του CNN, vid\n«Ο φόβος ανεβάζει τα νούμερα»! Πάταγος με ρεπορτάζ για τους… «θανάτους από κορωνοϊό»! «Ψάρεψαν» διευθυντή του CNN, vid\nΤο ίδιο συμβαίνει και σε ελληνικά ΜΜΕ;;;\nΤο CNN προκάλεσε σκόπιμα φόβους για τον Covid-19, προκειμένου να αυξήσει τα νούμερα, εμφανίζοντας συνεχώς έναν ιχνηλάτη θανάτου στην οθόνη, δήλωσε ο τεχνικός διευθυντής του γνωστού ενημερωτικού δικτύου Charlie Chester στο τελευταίο μυστικό βίντεο που δημοσιεύτηκε από το Project Veritas.\n«Covid; Η συμμοριοκρατία της τηλεθέασης, σωστά; Αυτός είναι ο λόγος για τον οποίο προβάλλουμε συνεχώς ένα σύστημα καταγραφής θανάτων», είπε ο Chester στο βίντεο, το οποίο δημοσιεύτηκε την Τετάρτη στα κοινωνικά μέσα και έχει κάνει πάταγο, καθώς αναδημοσίευται από μέσα ενημέρωσης, όπως το Russia Today και η New York Post.\nΟ υπάλληλος του CNN αποκάλυψε επίσης, ότι είχε ανάμικτα συναισθήματα για τον «ιχνηλάτη θανάτου».\nΟ Τσέστερ παραδέχτηκε, σύμφωνα πάντα με το ρεπορτάζ που παρατίθεται, στον μυστικό δημοσιογράφο του Project Veritas, ότι παρά τις ανησυχίες αυτές, ο φόβος (από τον κορωνοϊό) αποδίδει υψηλότερα νούμερα, κάτι που τον βοηθά, μεταξύ άλλων, να κρατήσει την δουλειά του.\n«Για αυτό βάζουμε συνεχώς τον αριθμό των νεκρών», τόνισε, συμπληρώνοντας: «Ο φόβος σε κρατά πραγματικά συντονισμένο».\nΣημείωσε ότι σε πολλές περιπτώσεις, όπου ο σκηνοθέτης του, του είπε να αφαιρέσει τον ιχνηλάτη θανάτου Covid-19 από την οθόνη, ο επικεφαλής του δικτύου (Jeff Zucker) τον καλούσε σε ένα ειδικό κόκκινο «ιδιωτικό τηλέφωνο» για να τον διατάξει να το επαναφέρει. Με άλλα λόγια υπήρχε ένα «κόκκινο τηλέφωνο», που ο πρόεδρος του δικτύου χρησιμοποιούσε για να καλέσει την αίθουσα ελέγχου και να διατάξει τους παραγωγούς να παίξουν την «μέτρηση νεκρών από κορωνοϊό» στην οθόνη, προκειμένου να εντείνουν τον φόβο. Και όπως πολλοί γνωρίζουν, υπάρχουν καταγγελίες, αλλά και παραδοχές, πως θάνατοι με (ή χωρίς;) κορωνοϊό, καταγράφονται ως θάνατοι από κορωνοϊό.\nΤο τελευταίο βίντεο του Project Veritas κυκλοφόρησε μια μέρα μετά την δημοσίευση ενός άλλου, στο οποίο ο Τσέστερ μίλησε για την προσπάθεια του CNN, με στόχο την απομάκρυνση του πρώην προέδρου Ντόναλντ Τραμπ και είπε, ότι το εν λόγω δίκτυο έπαιξε καθοριστικό ρόλο, μέσω της προπαγάνδας του, στο να εκλεγεί ο διεθνιστής, Τζο Μπάιντεν.\nΕίναι ασαφές, το πότε ακριβώς έλαβε χώρα η συνομιλία με τον τεχνικό διευθυντή του CNN, ο οποίος παραδέχτηκε πως το CNN κάνει προπαγάνδα:\nΌσα λέγονται πάντως, έχουν εξαιρετικό ενδιαφέρον και τίθεται το ερώτημα, αν φυσικά όλα τα παραπάνω ισχύουν: Για αυτό στην Ελλάδα, μέσα ενημέρωσης επιμένουν στο να προβάλλουν κρούσματα και νεκρούς συνεχώς και μάλιστα σε δραματικούς τόνους;;; Όλα γίνονται μόνο για την τηλεθέαση ή και για προώθηση συγκεκριμένων πολιτικών περιορισμού της ελευθερίας, προκειμένου αυτές να γίνουν αποδεκτές χωρίς αντιδράσεις;;;\nPrevΠροηγούμενο ΆρθροΤο εμβόλιο της Οξφόρδης/AstraZeneca αναπτύχθηκε με κατά 97% δημόσιο χρήμα- Τι θέλουν να μας πουν;\nΕπόμενο ΆρθροΓονικές παροχές: Πότε φορολογούνται από το πρώτο ευρώNext


Ο τάφος του Αγ.Βασιλίσκου και η κοίμηση του Αγ.Ιωάννου του Χρυσοστόμου | Απόψεις για τη Μονή Βατοπαιδίου (και όχι μόνο)\nΟ τάφος του Αγ.Βασιλίσκου και η κοίμηση του Αγ.Ιωάννου του Χρυσοστόμου\nΟ άγιος Ιωάννης, βαθιά θλιμμένος για τον άδικο διωγμό του, αλλά με γαλήνη ψυχής στην ταραχή αυτή, αφέθηκε στα χέρια των εχθρών του, δοξολογώντας το Θεό. Στη Νίκαια της Βιθυνίας παρέμεινε λίγες μέρες. Από εκεί οδηγήθηκε με πολλές ταλαιπωρίες προς την Αρμενία. Εκεί ταλαιπωρήθηκε και στερήθηκε τα πάντα. Δεν υπήρχαν τρόφιμα, δεν είχε καμιά ευκολία, γιατρός δεν βρισκόταν εκεί, το κλίμα ήταν κακό και βαρύ. Ο Ιωάννης αρρώστησε επικίνδυνα δυο φορές. Κοντά στ’ άλλα οι Ίσαυροι έκαναν επιδρομές στην Αρμενία,το χειμώνα του 406 μ.Χ. ο Χρυσόστομος μεταφέρθηκε στο οχυρό της Αραβισσού, την άνοιξη τον γύρισαν πίσω στον Κουκουσό. Στην εξορία του μελετά, προσεύχεται, γράφει επιστολές να ενθαρρύνει τους φίλους του που καταδιώκονταν. Σώζονται πολλές επιστολές του από αυτή την εποχή. Οι πιστοί έρχονται συχνά στον Ιωάννη, να τον δουν, να δείξουν την αφοσίωσή τους, να ευλογηθούν από αυτόν, από τη Βασιλεύουσα, από τις επαρχίες, όλη η Αντιόχεια έρχεται στην Αρμενία.\nΑναρτήθηκε στις Ορθόδοξη πίστη. Ετικέτες: Άγιος Ιωάννης Χρυσόστομος, άγιος Βασιλίσκος. Leave a Comment »\n« Γέρων Ιωσήφ….Ψυχωφελή Βατοπαιδινά\nΚλασική μουσική με…ποτήρια »


Ελλοχεύει κίνδυνος ⋆ Η Γάτα η Ρούσα ⋆ TheBluez.gr\nΝα τα πάλι εκείνα τα μάτια που την παρακολουθούν. Σάστισε προς στιγμή και μετά ανέβηκαν οι παλμοί της όπως πάντα. Σχεδόν κάθε μέρα ήταν εκεί και κάρφωνε το βλέμμα του στο δικό της. Σχεδόν κάθε μέρα τον ξεχνούσε, ξεχνιόταν στην δίνη της ημέρας της, στις χαρές της, στις λύπες της, στο τραγούδι που σχημάτιζαν τα χείλη της, στο γέλιο που θα ξεπηδούσε από μέσα της με την παραμικρή ευκαιρία και δεν θυμόταν Το Βλέμμα. Όμως να που αυτός ήταν πάλι εκεί κρυμμένος. Πως την καιροφυλακτούσε έτσι; Πως την έπιανε ανύποπτη και δεν τον περίμενε να είναι προετοιμασμένη;\nΆθελά της σφίχτηκε πάλι η καρδιά της από φόβο. Όταν δεν τον έβλεπε έπειθε τον εαυτό της ότι δεν μπορούσε να της κάνει κακό. Τι ήταν άλλωστε; Ένας κακομοίρης που την παρακολουθούσε με το βλέμμα Εκείνη ήταν δυνατή, αγέρωχη, αντιμετώπιζε τους κινδύνους στα ίσια, καταπρόσωπο. Δεν έδινε στους ανθρώπους ευκαιρίες να την βλάψουν. Τι να της έκανε αυτός ο γέρος; Όμως μικρή φωνή που έβγαινε από μέσα της, της έλεγε να προσέχει. Της έλεγε πως παρά την κακομοίρικη εμφάνιση του, αυτός ήταν ένας επικίνδυνος, αλλιώτικος, ύπουλος άνθρωπος. Είχε κάνει άλματα η Λουίζα στη ζωή της. Υπερπήδησε πολλά και πλέον περήφανη όρθωνε το ύψος της, την ακεραιότητά της, την προσωπικότητά της, απέναντι σε κάθε αντιξοότητα, σε κάθε έναν επίβουλο, φθονερό και τους απέφευγε όπως θα απέφευγε μια λακκούβα με λάσπη στον δρόμο της. Τους άφηνε πίσω, τους ξεχνούσε και προχωρούσε στην πορεία της ζωής της με θάρρος και, γιατί όχι, γενναιότητα απέναντι σε ότι είχε να της σερβίρει.\nΕτούτο το βλέμμα όμως, την έκανε με κάποιο τρόπο να αισθάνεται ξανά μικρή, φοβισμένη, με το στομάχι σφιγμένο γεμάτο άγχος και αγωνία για την επόμενη στιγμή και τι θα της φέρει.\nΚούνησε νοερά το κεφάλι της να συνέλθει, έβαλε μπροστά τη μηχανή του αυτοκινήτου, κοίταξε μια ακόμη φορά στον καθρέφτη όπου στην αντανάκλασή του είχε προσέξει τον γέρο να την παραμονεύει, σιγουρεύτηκε ότι δεν ερχόταν άλλο αυτοκίνητο και ξεκίνησε, τον άφησε πίσω της να την κοιτάει και τον ξέχασε πάλι.\nΠάρκαρε μισή ώρα αργότερα έξω από το μπαράκι στην Κηφισιά που την περίμεναν τα κορίτσια. Μπήκε μέσα και, από καθαρή φιλαρέσκεια, αισθάνθηκε την ίδια ικανοποίηση που αισθανόταν πάντα στα βλέμματα που κατευθύνθηκαν επάνω της. Καθώς προχώρησε με σταθερό βήμα και τα τακούνια της να ηχούν στο ξύλο σκέφτηκε “ακόμα το έχεις δικιά μου” και άνοιξε την αγκαλιά της στις φίλες της. Με κρασί, γέλια, το νοιάξιμο της μιας για την άλλη, με τα “δικά τους” αστεία και με σοβαρές συζητήσεις, αυτές οι συναντήσεις ήταν βάλσαμο για όλες τους. Καμιά τους δεν έβαζε άλλες σχέσεις πάνω από αυτά τα ραντεβού τους κάθε δεκαπενθήμερο. Όσο νοιάζονταν για αυτή την “οικογένεια” που ήταν η επιλογή τους, δεν νοιάζονταν για καμία συγγένεια και καμία δεν θυσίαζε αυτές τις βραδιές, τις δικές τους, ούτε για γκόμενο, ούτε για σύζυγο, ούτε ακόμα για παιδιά. Οι βραδιές τους ήταν η ψυχοθεραπεία τους και το απάγκιο τους, το καταφύγιό τους από όλα όσα τους είχε φυλάξει η ζωή και είχε πολλά φυλαγμένα η ζωή για την καθεμιά τους: Οι δύο χήρες, η μια με τεράστια προβλήματα υγείας και οικονομικών, η άλλη, μια γυναίκα νέα, όμορφη ακόμα και θαμμένη ζωντανή σ’ ένα σπίτι με τον άντρα της κατάκοιτο. Όλες είχαν πληρώσει το τίμημά τους στα χρόνια που πέρασαν και το πλήρωναν ακόμα.\nΑυτά σκεφτόταν η Λουίζα καθώς ξεκλείδωνε την πόρτα του σπιτιού της στη μία μετά τα μεσάνυχτα. Σκεφτόταν τα πόσα είχαν συμβεί μέσα στα τριάντα χρόνια που γνωρίζονταν με τις φίλες της. Έφερνε στο μυαλό της τις κουβέντες τους και τα μυστικά που εκμυστηρεύονταν η μια στην άλλη, ακριβά μυστικά ψιθυρισμένα, πόθους και ιστορίες παρούσες και παρελθούσες. “Τι να τον κάνω τον ψυχαναλυτή όταν έχω εσάς” τους έλεγε γελώντας και το εννοούσε. Όμως ήξερε πως ένα της μυστικό δεν το είχε μοιραστεί. Ένα της μυστικό ήταν πολύ βαρύ, αβάσταχτο και στην μόνη που το είχε εξομολογηθεί ήταν η ψυχολόγος της που, χρόνια πριν, της είχε πει “με την παιδική ζωή που έζησες, με αυτόν τον πατέρα, σου αξίζει μπράβο που δεν κατέληξες πόρνη ή τρόφιμος ψυχιατρείου”. Αυτά τα λόγια τα κουβαλούσε πάντα μαζί της, η πανάκειά της κάθε φορά που οι αναμνήσεις από το πατρικό της σπίτι απειλούσαν να την πάρουν από κάτω, να την κάνουν ξανά το φοβισμένο παιδί. Αυτά τα λόγια ήταν πίσω από το σταθερό της περπάτημα σήμερα, γιατί αυτά την βοήθησαν να σταματήσει το νυχοπάτημα που από παιδί είχε υιοθετήσει για να μην ακούγεται, για να μην κάνει θόρυβο και πέσει στην προσοχή του πατέρα της. Πατέρα τον αποκαλούσε τον μακαρίτη αλλά μόνο αυτός ο τίτλος δεν του άξιζε. Είρων, κακοποιητής, βάναυσος, άρρωστος ίσως αλλά “πατέρας” σίγουρα όχι. Μεγάλωσε η Λουίζα με μόνιμη παρέα τον φόβο. Φόβος για τα λόγια του τα καυστικά, φόβος για το χέρι του που σηκωνόταν με την παραμικρή αφορμή, φόβος για τις νύχτες και τα χέρια που είχαν σηκωθεί με άλλες προθέσεις. Φοβόταν και ζήλευε. Ζήλευε τις φίλες της που ο δικός τους μπαμπάς τις αγκάλιαζε και τις καμάρωνε. Ζήλευε όταν μιλούσαν για εκείνον με κτητικές περιγραφές. Ζήλευε που ήταν ο συνένοχος τους για τις παραβάσεις στα “όχι” της μαμάς τους, που τις πήγαινε στα μαγαζιά και τους αγόραζε παιχνίδια και ρούχα, που τις κάθιζε στα γόνατά του κι εκείνες κρέμονταν σφιχτά από τον σβέρκο του και ακουμπούσαν το μάγουλο τους στα γένια του. Η Λουίζα δεν μιλούσε ποτέ για τον πατέρα της, δεν τον αγκάλιαζε. Δεν καθόταν ποτέ στα γόνατά του και όταν έβγαινε από το μπάνιο φρόντιζε να τυλίγεται καλά στο μπουρνούζι της, το έκλεινε ψηλά στο λαιμό με το ένα χέρι, καθώς με το άλλο το έσφιγγε γύρω της να μην φανεί έστω και υποψία γυμνού δέρματος. “Απορίας άξιο πως εξελίχθηκες σ’ έναν φυσιολογικό άνθρωπο” είχε πει η ψυχολόγος της, που της έδειξε τον δρόμο για να ξεκινήσει να πιστεύει στον εαυτό της και βήμα-βήμα της αποκάλυψε -σε μάτια έκθαμβα και αυτιά που ρουφούσαν την κάθε λέξη- την γυναίκα που δεν ήξερε η ίδια πως κρύβει μέσα της, που της έμαθε να διεκδικεί την καλύτερη ζωή που μπορούσε να εξασφαλίσει στον εαυτό της. Που της έμαθε να πιστεύει ότι άξιζε η ίδια.\nΈκλεισε την πόρτα πίσω της και άναψε τα φώτα στο σαλόνι. Άφησε την τσάντα της στο τραπέζι, πέταξε με ανακούφιση τα τακούνια και κατευθύνθηκε στην τζαμαρία για να κλείσει τα παντζούρια. Το χέρι της κοκάλωσε στην πετούγια της τζαμόπορτας και, με τα φώτα όλα ανοιχτά πίσω της, πάγωσαν τα μάτια της στο τζάμι και στην σκοτεινή νύχτα που απλωνόταν έξω: Εκεί ήταν πάλι αυτός, μ’ αυτά τα μάτια, ο γέρος να την παρατηρεί. Η θωριά του κρύα, τα μάτια του σκοτεινά χωρίς έκφραση, άδεια, χωρίς βάθος.\nΆνοιξε την μπαλκονόπορτα και με χέρι που δεν έτρεμε, δεν φοβόταν, δεν δίσταζε, τράβηξε τα δίφυλλα παντζούρια, ασφάλισε και τα τζάμια και στην αντανάκλασή τους έριξε τελευταία ματιά στο είδωλό της. Τα μάτια του πατέρα της μπορεί να τα κληρονόμησε, αλλά σε τίποτα άλλο δεν του έμοιασε. Τα δικά της μάτια είχαν ζωή και ζεστασιά και ρυτίδες έκφρασης από το έτοιμο χαμόγελο που αναπηδούσε στο πρόσωπό της. Μπορεί να τον έβλεπε στο σχήμα των ματιών της όταν κοιτιόταν στον καθρέφτη του αυτοκινήτου, στο μπάνιο το πρωί που βαφόταν, στην αντανάκλαση κάποιας τζαμαρίας, αλλά τον είχε αφήσει πίσω της προ πολλού, αδύναμο γεροντάκι στην άκρη του δρόμου, μέσα στις λάσπες.\nΠίνακας cover: Bird of Paradise by Lillian Levi


Τι φανερώνει για σένα ο τρόπος που τρως... - Thnx web Magazine | Η όμορφη πλευρά της ενημέρωσης\nPosted on 16/04/2016 at 17:40 by Thnx.gr\nΠολλοί ισχυρίζονται πως το φαγητό που επιλέγουμε λέει πολλά για εμάς… Νέα έρευνα όμως έρχεται να το ανατρέψει.\nΔεν έχει σημασία ποιες τροφές επιλέγεις να καταναλώσεις, αλλά με ποιο τρόπο τις τρως…\nΟ τρόπος, που απολαμβάνουμε το φαγητό μας, φανερώνει πολλά για την προσωπικότητά μας!\nΣύμφωνα με το Little Thing, υπάρχουν 9 δημοφιλείς τρόποι που οι άνθρωποι τρώνε επεξηγώντας τι σημαίνει ο καθένας για την προσωπικότητά του.\nΔιάβασε την ανάλυση και δες σε ποια κατηγορία ανήκεις.\nΑν τρως αργά, ζεις τη στιγμή\nΑν ανήκεις στους αργούς της παρέας, σε εκείνους που τελειώνουν πάντα τελευταίοι το φαγητό τους, τότε απολαμβάνεις τη κάθε σου στιγμή. Η Juliet A. Boghossian, ειδική στο θέμα συμπεριφοράς και φαγητού και founder του σκεπτικού του Foodology, επισημαίνει πως όταν κάποιος τρώει αργά, μπορεί να είναι πολύ πεισματάρης και αυστηρός στις συνήθειές του, βάζοντας προτεραιότητα τον εαυτό του και τη ζωή του.\nΑν τρως γρήγορα, είσαι multi-tasker\nΟι άνθρωποι που τρώνε υπερβολικά γρήγορα, συνήθως είναι εκείνοι που αναλαμβάνουν πολλά καθήκοντα και είναι πολύ καλοί με τις προθεσμίες. Σε αντίθεση με αυτούς που τρώνε αργά, εκείνοι βάζουν άλλα πράγματα και ανθρώπους πάνω από τον εαυτό τους. Συνήθως είναι καλοί συνεργάτες, αλλά δεν αφιερώνουν τον χρόνο που θα έπρεπε στις δικές τους ανάγκες και τον εαυτό τους.\nΑν τρως «οργανωμένα», είσαι τακτικός\nΑν τακτοποιείς τις τροφές στο πιάτο σου ώστε να μην ακουμπάει η μία την άλλη, τότε ανήκεις σε αυτή την κατηγορία. Οι άνθρωποι με αυτές τις συνήθειες στο φαγητό τους δεν θα μπορούσαν παρά να μην έχουν την τάξη πάνω απ’ όλα στην καθημερινότητά τους. Δε μοιράζονται εύκολα ευθύνες άλλους και πιθανότατα να μην είναι ευέλικτοι.\nΑν τρως απομονώνοντας τροφές, είσαι μεθοδικός\nΕάν τρως μόνο μια τροφή σε κάθε μπουκιά, τότε μάλλον έχεις θέματα ευελιξίας. Οι περισσότεροι που απολαμβάνουν το φαγητό τους με αυτό τον τρόπο είναι μεθοδικοί και ξέρουν πώς να φέρουν εις πέρας τα καθήκοντά τους, δίνοντας μεγάλη σημασία στη λεπτομέρεια, ό,τι κι αν κάνουν. Απεχθάνονται τις αλλαγές και δεν πηγαίνουν με το ρεύμα της εποχής.\nΑν τρως ανακατεύοντας τροφές, είσαι ανοιχτός σε πειραματισμούς\nΕάν ανακατεύεις τις τροφές σου΄ή κάθε σου μπουκιά δεν περιλαμβάνει μόνο μία γεύση, τότε φαίνεται πως είσαι ανοιχτός σε νέα πράγματα και εμπειρίες. Όσοι ανακατεύουν τις τροφές στο πιάτο τους είναι συνήθως ανοιχτοί χαρακτήρες, έχουν δυνατές σχέσεις με τους φίλους τους και είναι άνετοι με το να αναλαμβάνουν ευθύνες. Αντίστοιχα, οι άνθρωποι αυτοί μπορεί να παρουσιάζουν πρόβλημα συγκέντρωσης.\nΑν τρως δυνατά, είσαι ντόμπρος\nΧωρίς να θέλουμε να δώσουμε θάρρος για περίεργους ήχους κατά τη διάρκεια ενός δείπνου, ειδικά με σούπα, οι άνθρωποι που κάνουν θορύβους όταν τρώνε, είναι ελεύθερα πνεύματα που δεν νοιάζονται και πολύ για τη γνώμη των άλλων. Είναι ντόμπροι και ειλικρινείς, σε σημείο πολλοί να τους θεωρούν αγενείς.\nΑν τρως προετοιμάζοντας το φαγητό σου, έχεις στρατηγική σκέψη\nΑν πριν ξεκινήσεις το φαγητό σου, κόβεις ό,τι περιέχει το πιάτο σε μικρά κομμάτια, τότε αυτό φανερώνει πως έχεις μια στρατηγική σκέψη και είσαι πάντα ένα βήμα πιο μπροστά από όλους. Οι άνθρωποι αυτοί έχουν μεγάλες βλέψεις για το μέλλον, αλλά πολλές φορές χάνουν το παρόν.\nΑν τρως τα πάντα, είσαι περιπετειώδης\nΑν σ`αρέσουν όλες οι τροφές και αναζητάς την επόμενη, νέα, γευστική εμπειρία, τότε σίγουρα είσαι περιπετειώδης. Οι άνθρωποι αυτοί απολαμβάνουν να παίρνουν ρίσκα, είναι θαρραλέοι και «έξω καρδιά», έχουν ανοιχτό μυαλό και δεν βαριούνται εύκολα.\nΑν τα θέλεις όλα με συγκεκριμένο τρόπο, είσαι επιλεκτικός\nΕάν παραγγέλνεις φαγητό και ζητάς να γίνει με έναν συγκεκριμένο τρόπο, τότε μην το ψάχνεις, ανήκεις εδώ! Οι συγκεκριμένοι άνθρωποι φαίνονται συχνά λίγο δύστροποι και διεκδικούν αυτό που θέλουν. Είναι περίεργοι, διψούν για γνώση και δεν έχουν πρόβλημα να ρωτούν, αν αυτό τους βοηθά να παραμείνουν σε βολική ζώνη.\nΤο στοιχειωμένο ελληνικό χωριό που ζουν μόνο κούκλες!\nΚι όμως, αυτό το χωριό υπάρχει, βρίσκεται σε μια περιοχή ανάμεσα στη Ζαχάρω και την Κυπαρισσία! Λέγεται Τιμπούλις και στην…\nPosted by Thnx.gr - 20/07/2020 0


Huawei Mate 9 Lite - Mobile Experts\nΌπως ήταν αναμενόμενο εμφανίστηκε μια πιο Lite έκδοση του Huawei Mate 9 στη σελίδα της εταιρίας στην Κίνα με υποδεέστερα χαρακτηριστικά και ονομασία Huawei Mate 9 Lite.\nΔιαθέτει μεταλλική κατασκευή με τις διαστάσεις του να είναι 150.9 x 76.2 x 8.2 χιλιοστά και το βάρος του να είναι 162 γραμμάρια. Στο πίσω μέρος έχει τοποθετηθεί ο αισθητήρας δαχτυλικών αποτυπωμάτων.\nΗ οθόνη του είναι IPS 5.5 ιντσών με ανάλυση 1920 x 1080 pixels (FHD) και 2.5D γυαλί. Διαθέτει όπως και το Huawei Mate 9 διπλή πίσω κάμερα, με μικρότερη ανάλυση 12MP και 2MP αλλά δεν είναι κατασκευασμένες από την Leica, ενώ η μπροστινή κάμερα έχει ανάλυση 8MP.\nΤο Huawei Mate 9 Lite είναι εφοδιασμένο με το mid-range 64bit Kirin 655 SoC με οκτώ πυρήνες με την μνήμη RAM να είναι 3GB ή 4GB και τον αποθηκευτικό χώρο 32GB ή 64GB ανάλογα με την έκδοση, ενώ υπάρχει και υποδοχή για microSD έως 256GB.\nΕίναι dual SIM, συνδέεται με WiFi 802.11n, Bluetooth 4.1, GPS, NFC, 4G LTE και τρέχει Android 6.0.1 Marshmallow με EMUI 4.1. Η μπαταρία του Huawei Mate 9 Lite είναι 3340mAh και θα κυκλοφορήσει σε τρία χρώματα, χρυσό, ασημί και γκρι.\nΗ τιμή και η ημερομηνία κυκλοφορίας δεν έχουν γίνει ακόμα γνωστά.\nStar Wars smartphone από την Sharp


Πορτογαλία – Σύμβαση και ασφαλιστική κάλυψη για τους οδηγούς της Uber - Fibernews\nΗ Πορτογαλία προστίθεται έτσι στη λίστα των ευρωπαϊκών χωρών που αντιμετωπίζουν τις αδικίες του λεγόμενου gig economy, ή οικονομία περιστασιακής απασχόλησης.\nΤο νομοσχέδιο πιθανότατα θα εγκριθεί καθώς η σοσιαλιστική κυβέρνηση έχει τη στήριξη και άλλων κομμάτων της αριστεράς. Εφόσον λάβει το πράσινο φως, θα είναι άλλη μια νίκη για τα συνδικάτα σε όλο τον κόσμο που αγωνίζονται για καλύτερες αμοιβές και παροχές για τους εργαζομένους στην gig economy.\nΤο Ανώτατο Δικαστήριο της Βρετανίας αποφάνθηκε τον Φεβρουάριο πως οι οδηγοί της Uber δικαιούνται εργασιακά δικαιώματα. Λίγους μήνες αργότερα, η Ισπανία έδωσε στις εταιρίες διανομής φαγητού προθεσμία τριών μηνών προκειμένου να προσλάβουν τους διανομείς τους ως υπαλλήλους.\nΗ υπουργός Εργασίας της Πορτογαλίας Άνα Μέντες Γκοντίνιο δήλωσε πως το νομοσχέδιο προβλέπει πως οι εργαζόμενοι σε ψηφιακές πλατφόρμες θα θεωρούνται υπάλληλοι όταν υπάρχει ένδειξη σχέσεων ανάμεσα στην πλατφόρμα, τον εργαζόμενο που παρέχει την υπηρεσία και τους πελάτες.\n«Η καταπολέμηση της επισφαλούς απασχόλησης είναι μία από τις κύριες προτεραιότητές μας», δήλωσε η Γκολντίνιο σε συνέντευξη Τύπου.\nΗ υπουργός Εργασίας είπε πως οι ψηφιακές πλατφόρμες έχουν επίσης «την υποχρέωση να ενημερώνουν με διαφάνεια την Αρχή Εργασιακών Συνθηκών και τους εκπροσώπους της για τα κριτήρια των αλγορίθμων και τους μηχανισμούς τεχνητής νοημοσύνης που χρησιμοποιούνται».\nΔεχόμενη πιέσεις προκειμένου να παρουσιάσει λύση που να καλύπτει όλη την Ευρωπαϊκή Ένωση, η Ευρωπαϊκή Επιτροπή ξεκίνησε δημόσια διαβούλευση νωρίτερα φέτος με σκοπό να προσδιορίσει το νομικό καθεστώς απασχόλησης των διανομέων και το πώς θα βελτιώσει της συνθήκες εργασίας τους.\nΗ οικονομία των πλατφορμών αναπτύχθηκε στη διάρκεια της πανδημίας της COVID-19 καθώς άνθρωποι σε όλο τον κόσμο είχαν ανάγκη τη διανομή προϊόντων και φαγητού στα σπίτια τους και εκατομμύρια νέοι άνεργοι ήθελαν να εργαστούν.\n- ΑΠΕ-ΜΠΕ/ Reuters\nΗΠΑ: Για «προδοσία» κατηγορούν τον Τραμπ οι Δημοκρατικοί βουλευτές-εισαγγελείς\nΚάθε 1 ευρώ επένδυση σε data center αποφέρει 8,23 ευρώ\nfiber October 3, 2021\nfiber July 19, 2021\nfiber January 13, 2021 January 16, 2021\nJanuary 13, 2021 January 16, 2021 0


"Καρφί" Άδωνι για Δένδια - "Εγώ δεν υποδύομαι τον πρόεδρο" - ΑΧΑΪΚΗ ΠΟΛΙΤΕΙΑ\n“Καρφί” Άδωνι για Δένδια – “Εγώ δεν υποδύομαι τον πρόεδρο”\n06/10/2021 12:00 18 views0\nΣτο πάνελ επικράτησε για λίγα δευτερόλεπτα σιωπή. Επειτα ήρθε η δημοσιογραφική ερώτηση: “Θέλετε να πείτε κάτι μ’ αυτό;”. Απολύτως τίποτα άλλο είπε ο κ. Γεωργιάδης ο οποίος πιο πριν είχε μιλήσει για λάθος του κ. Μπογδάνου. “Η ντροπή είναι να μην έχεις καταλάβει ότι έχεις κάνει λάθος” τόνισε χαρακτηριστικά.\nΗταν βέβαια κάτι παραπάνω από φανερό ότι ο Υπουργός Ανάπτυξης “έδειξε” τον Νίκο Δένδια ο οποίος την Τρίτη στη βουλή, με μία αρχηγική εμφάνιση, εξέθεσε και άδειασε τον Κωνσταντίνο Μπογδάνο για την εμφυλιοπολεμική ρητορική του\nΤο βράδυ της Τρίτης σε τηλεοπτική του εμφάνιση, ο Κωνσταντίνος Κυρανάκης αξίωσε εξηγήσεις για τη διαγραφή του Κωνσταντίνου Μπογδάνου. Ο βουλευτής της Νέας Δημοκρατίας τόνισε ότι “είναι μια απόφαση του πρωθυπουργού, είναι ξεκάθαρο αυτό. Θεωρώ ότι τις επόμενες ώρες και πιθανότατα μέρες θα υπάρξουν εξηγήσεις για αυτή την κίνηση. Είναι η πρώτη διαγραφή που γίνεται αυτά τα δύο χρόνια”.\nΕπίσης το μομέντουμ δεν είναι το….ιδεατό για συντροφικά μαχαιρώματα γιατί το σύνολο των δημοσκοπήσεων αποτυπώνει μία ραγδαία φθορά της κυβέρνησης και υποχώρηση των ποσοστών της.


Οι δημοφιλέστερες γκριμάτσες την ώρα του οργασμού!\nΗ ικανοποίηση που συνοδεύει έναν οργασμό δεν μπορεί να παραμείνει κρυφή, όπως είναι λογικό, και αντανακλάται στο πρόσωπό μας. Αλήθεια, έχετε ρωτήσει ποτέ το σύντροφό σας ποια γκριμάτσα κάνετε...\nΤα 5 πράγματα που δείχνουν πόσο θα κρατήσει η σχέση σας\nΕίναι ένα παμπάλαιο ερώτημα. Υπάρχει κάποια συνταγή που να εγγυάται τον αιώνιο έρωτα και τη διάρκεια σε μια σχέση ή ο έρωτας στις μέρες μας, μέρες του Iντερνετ και των μέσων κοινωνικής δικτύωσης, γεννιέται απλώς για να τελειώσει...\nΣτυτική δυσλειτουργία; Αυτές οι τροφές θα σε σώσουν!\nΕπιστήμονες από το Πανεπιστήμιο του Χάρβαρντ και το Πανεπιστήμιο της Ανατολικής Αγγλίας διαπίστωσαν ότι οι τροφές που είναι πλούσιες σε φλαβονοειδή συνδέονται με μικρότερο κίνδυνο να εμφανίσει ο άνδρας προβλήματα στύσης. Τα...\nΟμοφυλόφιλες που είναι ζευγάρι έμειναν έγκυοι ταυτόχρονα\nΟι Kate Elazegui, 41 ετών και η σύζυγός της Emily Kehe, 38 ετών, όχι μόνο ζουν με νόμιμο τρόπο τον έρωτά τους, μιας και έδωσαν όρκους αιώνιας πίστης όπως κάθε άλλο ζευγάρι που αποφασίζει να παντρευτεί, αλλά και απολαμβάνουν τη μητρότητα. Οι...\nΤι συμβαίνει όταν ομοφυλόφιλοι άνδρες αγγίζουν για πρώτη φορά γυναικείο στήθος;\nΤο τελευταίο πράγμα που οι περισσότεροι γκέι περιμένουν ότι θα βρεθεί ποτέ στα χέρια τους κάποια στιγμή, είναι ένα γυναικείο στήθος. Αλλά αυτό ακριβώς συνέβη στο παραπάνω -αστείο- βίντεο. Τέσσερις ομοφυλόφιλοι άντρες...\nΑπιστία με την νταντά – δεν συμβαίνει μόνο στο Χόλυγουντ\nΟι άντρες στον πραγματικό κόσμο ακολουθούν τα βήματα των αστέρων του Χόλιγουντ καθώς, όπως αποκαλύπτει νέα δημοσκόπηση, πάνω από το 80% των άπιστων φαντασιώνονται την νταντά των παιδιών τους και έχουν νιώσει ότι και εκείνη...\nΠοιοι τύποι ανθρώπων χωρίζουν πιο εύκολα\nΑποτελέσματα ερευνών για τις δυτικές κοινωνίες, δείχνουν ότι εκείνοι που χωρίζουν νωρίτερα είναι γυναίκες οι οποίες εργάζονται έξω από το σπίτι, έχουν πιο αξιόλογες θέσεις εργασίας με την προοπτική να εργάζονται καθ'...


Με άλλο πρόσωπο - Monopoli.gr\nΑργυρή άρκτος- Μέγα Βραβείο Επιτροπής στο 68ο Φεστιβάλ Βερολίνου για μια ταινία από την Πολωνία που τολμά να τα βάλει με τα ιερά και όσια της χώρας της.\nΟ Άνθρωπος- Ελέφαντας\nΗ ειρωνική ματιά της πολωνέζας Μαλγκορζάτα Σουμόφσκα έχει πολλούς αποδέκτες. Η σκηνοθέτιδα μετά από το επίσης βραβευμένο στη Μπερλινάλε «Cialo» προβαίνει σε μια πολυεπίπεδη ιλαροτραγωδία όπου το κωμικό και το δραματικό βρίσκονται δεμένα σαν να συνθέτουν ένα ιδιότυπο γόρδιο δεσμό. Η ιστορία του Γιάτσεκ δεν αφορά μόνο την περιπέτεια ενός νεαρού άντρα που χάνει ξαφνικά το πρόσωπο του, την ταυτότητα του. Το «Με άλλο πρόσωπο» μιλά ουσιαστικά για το άλλο πρόσωπο των υπολοίπων που παραδομένοι σαν πρόβατα σε ένα κοπάδι απαράβατης ομοιότητας, αδυνατούν να δεχτούν το διαφορετικό ή ξένο στους κόλπους τους.\nΗ ευφυία της νεαρής δημιουργού είναι πως εμπλουτίζει την αφήγηση της με στοιχεία σκληρού ρεαλισμού αλλά και ατόφιας ποίησης. Η φαντασία δεν απαγορεύεται στο δράμα που βιώνει ο Γιάτσεκ. Αντιθέτως ουκ ολίγες φορές του δίνει τη δύναμη για να ξαναθυμηθεί ποιος πραγματικά είναι. Ο ασυμβίβαστος, αυθεντικός και τρελαμένος χεβιμεταλάς που σιχαίνεται κάθε είδους κομφορμισμού και αποκαλύπτει την οδυνηρή (για τους υπολοίπους) αλήθεια που κρύβεται κάτω από κάθε ψεύτικη επιφάνεια καθωσπρεπισμού και ευδαιμονίας. Φυσικά από το αιχμηρό σχόλιο της Σουμόφσκα δεν γλυτώνουν οι αρχιερείς του κακού για την κατρακύλα της πολωνικής κοινωνίας: οι πολιτικοί, η Εκκλησία, τα μίντια.\nTAGS: MugmultiplexSeven Filmsαίθουσες προβολήςΑνιέσκα Πότσιαντλικειδήσειςειδήσεις για σινεμάΚινηματογραφικά νέακινηματογράφοςΜαλγκορζάτα ΣουμόφσκαΜατέους ΚοσκίκεβιτςΜε Αλλο ΠρόσωποΜιχάλ Ενγκλερτνέανέα ταινίανέες ταινίεςΟι πρεμιέρες της εβδομάδαςΟΙ ΤΑΙΝΙΕΣ ΤΗΣ ΕΒΔΟΜΑΔΑΣπού παίζεταιπρεμιέρεςσινεμάταινία\nΣενάριο: Μιχάλ Ενγκλερτ, Μαλγκορζάτα Σουμόφσκα


Η απάντηση της ΑΕΛ για Κρίζμαν και Αναστασιάδη Η απάντηση της ΑΕΛ για Κρίζμαν και Αναστασιάδη | Super-FM\nΗ απάντηση της ΑΕΛ για Κρίζμαν και Αναστασιάδη\nBy Super-fm on\t 13 Δεκεμβρίου 2018, 20:32 SUPERLEAGUE\nΜε επίσημη ανακοίνωση που εξέδωσε η ΠΑΕ ΑΕΛ, διευκρινίζει πως δεν υπάρχει καμία οφειλή προς τον πρώην προπονητή της, Άγγελο Αναστασιάδη, ενώ παράλληλα αναφέρθηκε και στην περίπτωση του Σάντι Κρίζμαν.\n«Η ΠΑΕ ΑΕΛ διευκρινίζει ότι ουδεμία οφειλή είχε προς τον πρώην προπονητή της Άγγελο Αναστασιάδη, όταν αυτός παραιτήθηκε την 5η αγωνιστική του Πρωταθλήματος και μετά το παιχνίδι Κυπέλλου με την ΠΑΕ ΠΑΟΚ στην Τούμπα, για τους δικούς του λόγους. Με καθυστέρηση ο Αναστασιάδης προσέφυγε, παρά το ότι ο ίδιος παραιτήθηκε και δεν εργαζόταν πλέον στην ΠΑΕ ΑΕΛ, και διεκδίκησε όλους τους μισθούς του για της σεζόν 2016-17 συνολικού ποσού 56.000€, χρήματα τα οποία ουδέποτε εργάστηκε, αφού ο ίδιος είχε παραιτηθεί τον Σεπτέμβριο του 2016.\nΌλες οι Επιτροπές Επιλύσεως Οικονομικών Διαφορών που αφορούν τους προπονητές απέρριψαν την προσφυγή του και δικαίωσαν την ΑΕΛ. Μόλις εξελέγη Πρόεδρος της ΕΠΟ ο κ. Βαγγέλης Γραμμένος ο κ. Αναστασιάδης προσέφυγε στο Διαιτητικό Δικαστήριο της ΕΠΟ, το οποίο «ω του θαύματος» ανέτρεψε τις προηγούμενες αποφάσεις και επιδίκασε τα 56.000€ στον Αναστασιάδη.\nΗ ΑΕΛ έχει καταβάλει μέχρι σήμερα 30.000€ και ζήτησε από τον Αναστασιάδη να εξοφληθεί το υπόλοιπο των 26.000€ σε 10 μηνιαίες δόσεις, όταν μάλιστα ο κ. Αναστασιάδης αυτή τη στιγμή εισπράττει 25.000€ το μήνα, αφού η νέα διοίκηση της ΕΠΟ υπό την προεδρία του κ. Γραμμένου αποφάσισε την πρόσληψη του ως Προπονητή της Εθνικής Ελλάδος.\nΕίμαστε βέβαιοι ότι ο κ. Αναστασιάδης που φημίζεται για τη μεγαλοψυχία του θα κάνει δεκτό το αίτημα μας και δεν θα απαιτήσει την εφάπαξ καταβολή των χρημάτων στο σύνολο τους.\nΌσον αφορά τον Σάντι Κρίζμαν το οφειλόμενο ποσό ήταν 30.000€ και η ΑΕΛ είχε ζητήσει από τον Σάντι Κρίζμαν τη λύση του συμβολαίου του λόγω μη συμμορφώσεως στις απαιτήσεις του τότε προπονητού κ. Φυντάνη από τον Δεκέμβριο του 2017 και μάλιστα είχε γραφτεί στον Τύπο ότι ο Σάντι Κρίζμαν θα μεταγραφεί είτε στον Αστέρα Τρίπολης ή στον Ατρόμητο.\nΟ ίδιος είχε ζητήσει να παραμείνει στην ΑΕΛ όπως και συνέβει και ξαφνικά με σκοπό να εισπράξει το μισό συμβόλαιο της σεζόν 2018-19 κατέθεσε προσφυγή με έναν εντελώς ανέντιμο τρόπο με τη βοήθεια δυστυχώς του ΠΣΑΠ. Εν πάσει περιπτώσει ο Κρίζμαν, όπως και οι Μπόζοβιτς, Γιοβάνοβιτς, Λαγός ήταν ποδοσφαιριστές τους οποίους η ΑΕΛ δεν επιθυμούσε να διατηρήσει στις τάξεις της».


Τζοέλ Εμπίντ - Sportime\nΣτο NBA οι Σίξερς επικράτησαν των Γουίζαρντς, ενώ οι Τζαζ με την νίκη τους επί των Γκρίζλις πέρασαν μπροστά με 2-1. Δημοσίευση 30/05/2021 - 08:39 στη κατηγορία NBA 30/05/2021 08:39 - Γιώργος Διπλοΐδης\nΕμπίντ: Γλίτωσε τα χειρότερα, δύο εβδομάδες εκτός\nΟ Τζόελ Εμπίντ γλίτωσε τα χειρότερα και ο τραυματισμός του δεν είναι τόσο σοβαρός που θα τον κρατήσει εκτός δράσης για δύο εβδομάδες. Ο τραυματισμός του ήταν αρκετό σοκαριστικός και το μυαλό όλων πήγε στο χειρότερο, δηλαδή σε κάποια ρήξη μηνίσκου ή ρήξη χιαστού. Ευτυχώς αυτοί οι φόβοι δεν επιβεβαιώθηκαν και ο Εμπίντ να επιστρέψει...\nΔημοσίευση Το άρθρο για NBA δημοσιεύτηκε στις 13/03/2021 - 16:55 13/03/2021 16:55\nNBA: ΣΟΚ στους Σίξερς με Εμπίντ – Καθόλου καλά μαντάτα!\nΣτο NBA, o Τζοέλ Εμπίντ των Σίξερς τραυματίστηκε και υπάρχουν φόβοι για την σοβαρότητα του χτυπήματος του από τους γιατρούς.\nΔημοσίευση Το άρθρο για NBA δημοσιεύτηκε στις 13/03/2021 - 08:14 13/03/2021 08:14\nNBA αποτελέσματα: «Όργια» Εμπίντ και Μάρεϊ – Θρίαμβος Σανς και Γκρίζλις (vids)\nNBA αποτελέσματα: Γεμάτη δράση ήταν η βραδιά στον μαγικό κόσμο του μπάσκετ με συνολικά εννέα αναμετρήσεις και Γιάννη Αντετοκούνμπο.\nΔημοσίευση Το άρθρο για NBA δημοσιεύτηκε στις 20/02/2021 - 07:52 20/02/2021 07:52\nΣέλτικς – Σίξερς 128 – 101: Ο… Τέιτουμ έκανε το 2-0 (vid)\nΟ «διαστημικός» σε πολλά σημεία Τζέισον Τέιτουμ (33π.), οδήγησε τους Σέλτικς σε άνετη νίκη κόντρα στους Σίξερς και πλέον προηγούνται με 2-0 στην σειρά των πλέι οφ. Ο Εμπίιντ ήταν μπροστάρης για τη Φιλαδέλφεια στην αρχή και η ομάδα του προηγήθηκε στο τέλος της πρώτης περιόδου με 27-33. Όταν όμως ο Τέιτουμ ανέβασε ρυθμούς στην...\nΔημοσίευση Το άρθρο για NBA δημοσιεύτηκε στις 20/08/2020 - 07:35 20/08/2020 07:35\nΜία μεγάλη κίνηση από τον σταρ των 76ers, Τζοέλ Εμπίντ αλλά και τους συμβούλους της ομάδας, οι οποίοι αποφάσισαν να συνεισφέρουν στον αγώνα κατά του κορονοϊού. Όλοι οι αθλητές προσπαθούν να βοηθήσουν με τον τρόπο τους και όπως μπορούν, αυτό το δύσκολο καιρό της πανδημίας του κορονοϊού. Οι διευθύνων σύμβουλοι της ομάδας των 76ers σε...\nΟι Σίξερς μετά τη δημόσια κατακραυγή που δέχτηκαν, για την απόφαση τους να κόψουν κατά 20% τους μισθούς των υπαλλήλων του, ανακάλεσαν και ζήτησαν δημόσια συγγνώμη. Ο κορονοϊός έχει επηρεάσει την παγκόσμια οικονομία και έχει προκαλέσει τόσο το «λουκέτο» στις αγωνιστικές υποχρεώσεις του ΝΒΑ, όσο και στις εργασίες των υπαλλήλων των γηπέδων, η απόφαση των...\nΟ Τζόελ Εμπίιντ θέλησε να πάρει στο στέμμα. Εκείνο που αναφέρει τον «καλύτερο παίκτη στον κόσμο». Αυτοανακηρύχθηκε, πριν από μερικά 24ώρα. Και ο Γιάννης Αντετοκούνμπο φρόντισε να τον αποκαθηλώσει μεμιάς.\nΔημοσίευση Το άρθρο για NBA δημοσιεύτηκε στις 23/02/2020 - 08:39 23/02/2020 08:39\nΕίναι από τις βραδιές μέσα στη σεζόν στο ΝΒΑ που δύσκολα τις ξεχνάς, κι ας είναι ακόμα τέλη Οκτώβρη. Ο λόγος ένας και απλός. Είχε τα πάντα! Κι αν ο Γιάννης Αντετοκούνμπο και οι Μπακς δεν κατάφεραν να νικήσουν στη Βοστώνη, ο… άσπονδος εχθρός του Τζέιμς Χάρντεν έδωσε μια μοναδική παράσταση. Γουίζαρντς και Ρόκετς σημείωσαν...\nΔημοσίευση Το άρθρο για NBA δημοσιεύτηκε στις 31/10/2019 - 08:46 31/10/2019 08:46


«Το χαμένο άλλοθι» της Μαίρης Βασάλου – Thinkdrops\n«Αναμονή» (Μενέλαος Λουντέμης)\nHome / THINKDROPS / ΛΟΓΟΤΕΧΝΙΑ / ΚΥΚΛΟΦΟΡΙΕΣ / «Το χαμένο άλλοθι» της Μαίρης Βασάλου\n«Το χαμένο άλλοθι» της Μαίρης Βασάλου\nPosted by: thinkdrops in ΚΥΚΛΟΦΟΡΙΕΣ 24 Ιανουαρίου, 2018\t0\nΗ Μαίρη Βασάλου γεννήθηκε στην Αθήνα και ζει στο Μαρούσι. Εργάστηκε επί σειρά ετών ως καθηγήτρια της αγγλικής στο Ινστιτούτο Αμερικανικών Σπουδών, και μετέπειτα στον Εμπορικό Σύλλογο Αθηνών, ως εισηγήτρια σε εκπαιδευτικό πρόγραμμα του ΟΑΕΔ. Έχει παρακολουθήσει σεμινάρια σχετικά με την ψυχολογία και τις μαθησιακές δυσκολίες. Επίσης, έχει συμμετάσχει στην εκπομπή Iχνηλάτες της ΕΡΤ1. Είναι μέλος στη Λέσχη Ανάγνωσης Αμαρουσίου και ασχολείται με παρουσιάσεις βιβλίων στην ηλεκτρονική εφημερίδα avecnews.\nΤο Χαμένο άλλοθι είναι το δεύτερο μυθιστόρημά της. Έχει προηγηθεί Η πόρτα (Εκδόσεις Καστανιώτη, 2001).\nPrevious: Αστέριος Τόρης, «Άπλετος Χώρος» | ατομική έκθεση ζωγραφικής στην Dépôt Αrt Gallery\nNext: 7 Σειρές από την Αυστραλία που δεν ξέρατε και θα σας εκπλήξουν!\n«Οι Κόρες της Σελήνης» της Τζόχα Αλχάρθι\nΤρεις αδελφές που ζουν στο Ομάν, τρεις διαφορετικοί χαρακτήρες, τρεις διαφορετικές επιλογές ζωής. Η Μάγια ζει έναν κρυφό έρωτα, αλλά ...


«Χαμένη η χρονιά για την ελληνική κρουαζιέρα» - ΤΑ ΝΕΑ\ntanea.gr > Οικονομία > «Χαμένη η χρονιά για την ελληνική κρουαζιέρα»\n«Χαμένη η χρονιά για την ελληνική κρουαζιέρα»\nΣτεφανής Πέτρος 17 Μαρτίου 2017 | 17:37\n«Από τον περασμένο Ιούλιο μετά το αποτυχημένο πραξικόπημα στην Τουρκία το φοβόμασταν, καταλάβαμε ότι τα μηνύματα για την κρουαζιέρα στην Ελλάδα θα είναι το 2017 δυσοίωνα, εν μέρει και του χρόνου. Οι ξένοι τουρίστες θορυβήθηκαν, για λόγους ασφαλείας στράφηκαν πλέον σε προορισμούς εκτός της Ανατολικής Μεσογείου, κυρίως προς την Ασία».\nΤο στοίχημα για την εγχώρια κρουαζιέρα δεν μπορεί να κερδηθεί φέτος, λένε οι άνθρωποι του κλάδου. Ηδη από τον Μάρτιο, στο ξεκίνημα της σεζόν, μιλούν για αρνητικό πρόσημο. «Υπολογίζουμε ότι, συγκριτικά με πέρυσι, θα είμαστε 25%-30% πιο κάτω στις αφίξεις κρουαζιεροπλοίων πανελλαδικά, στα 42 λιμάνια όπου δένουν. Αυτό σημαίνει τουλάχιστον 750.000 λιγότερους επιβάτες. Για παράδειγμα, μια εταιρεία έχει φέτος 260 λιγότερες προσεγγίσεις, άλλες έχασαν ακόμα περισσότερες» λέει στα «ΝΕΑ» ο Θεόδωρος Κόντες, πρόεδρος της Ενωσης Εφοπλιστών Κρουαζιερόπλοιων και Φορέων Ναυτιλίας.\nΗ απόπειρα ανατροπής Ερντογάν και τα απανωτά τρομοκρατικά χτυπήματα στην Τουρκία έπαιξαν ρόλο καθοριστικό εξηγεί. «Από τη στιγμή που τα κρουαζιερόπλοια που φθάνουν εδώ προσεγγίζουν και τη γειτονική χώρα κι άλλα λιμάνια της Ανατολικής Μεσογείου, δυστυχώς, μαζί με την Τουρκία πήρε και εμάς - Αίγυπτο και Ισραήλ - η μπάλα. Ειδικά οι αμερικανοί τουρίστες λιγόστεψαν. Από κει και πέρα, μέτρησαν και άλλοι παράγοντες όπως η οικονομική κρίση, τα capital controls και το Προσφυγικό. Ο ξένος τα υπολογίζει όλα αυτά πριν ταξιδέψει» σημειώνει.\nΚαθώς οι εταιρείες προγραμματίζουν τα δρομολόγιά τους ένα ή και δύο χρόνια πριν, έβγαλαν από το περασμένο καλοκαίρι την Ελλάδα εκτός των προγραμμάτων τους για φέτος και για μεγάλο διάστημα του 2018 τονίζει. «Προτίμησαν πιο ασφαλείς προορισμούς. Ο χάρτης της κρουαζιέρας άλλαξε διεθνώς, τα κρουαζιερόπλοια έφυγαν κυρίως προς Καραϊβική ή Βόρεια Ευρώπη. Πολλές εταιρείες, πάλι, στράφηκαν προς την Ασία (Κίνα, Ταϊβάν, Σιγκαπούρη, Ιαπωνία, Χονγκ Χονγκ, Ινδία, Μαλαισία, Ινδονησία), όπου καταγράφεται ετήσια αύξηση 25%. Σχεδόν το μισό κομμάτι κρουαζιέρας φέτος το πήρε η Κίνα, δέκα καινούργια μεγάλα κρουαζιερόπλοια πηγαίνουν πλέον εκεί» αναφέρει ο Κόντες.\nΚαι τώρα τι; Η κατάσταση φέτος είναι μη αναστρέψιμη, καθώς τα δρομολόγια της κρουαζιέρας έχουν κλειστεί από νωρίς. «Το μόνο που μπορεί να γίνει τώρα είναι να φθάσει εμβόλιμα κάνα μικρό βαπόρι με 100-200 επιβάτες, τα μεγάλα πλοία ας τα ξεχάσουμε. Απλώς κοιτάμε να μπαλώσουμε λίγο τη χρονιά με τουρίστες από Κίνα, Ρωσία, Ουκρανία, Ινδία, όπου έγινε η σχετική καμπάνια. Παράλληλα, και από Τουρκία υπολογίζουμε ότι θα χάσουμε μικρότερο ποσοστό τουριστών, καθώς αναμένεται απλοποίηση των διαδικασιών άφιξής τους: εκεί που θα χάναμε 140.000, μπορεί να χάσουμε τελικά μόνο 40.000 Τούρκους. Οπως και να 'χει, πάντως, για εμάς τους ανθρώπους της κρουαζιέρας, συνολικά για 12.000 εργαζομένους στην Ελλάδα, είναι μια χρονιά χαμένη» λέει ο Κόντες.\n«Συντονισμένες ενέργειες άμεσα». «Αν θέλουμε να κερδίσουμε το χαμένο έδαφος, θα πρέπει να θέσουμε σε προτεραιότητα τη δημιουργία ενός φιλόξενου επιχειρησιακού περιβάλλοντος, ώστε τα ελληνικά λιμάνια να θεωρηθούν προορισμοί που έχουν αφενός τις απαραίτητες υποδομές, αφετέρου παρέχουν ηρεμία, ασφάλεια και ευχάριστη εμπειρία στους επιβάτες κρουαζιέρας» λέει στα «ΝΕΑ» ο Κυριάκος Αναστασιάδης, πρόεδρος της CLIA (Διεθνής Ενωση Εταιρειών Κρουαζιέρας) Ευρώπης και διευθύνων σύμβουλος της Celestyal Cruises, της μοναδικής εταιρείας κρουαζιέρας με αφετηρία τα ελληνικά λιμάνια.\nΟι απαιτούμενες διορθωτικές κινήσεις είναι καθαρά θέμα στρατηγικών προτεραιοτήτων της χώρας θεωρεί. «Θα πρέπει να αποφασίσουμε αν πραγματικά μας ενδιαφέρει η ανάπτυξη της κρουαζιέρας. Αν ναι, οφείλουμε να παρακολουθήσουμε ενεργά τις διεθνείς εξελίξεις, που υπαγορεύουν υποδομές για μεγάλα κρουαζιερόπλοια. Ο παγκόσμιος στόλος ανανεώνεται με πολύ γρήγορους ρυθμούς, καθώς μέχρι το 2020 έχουν παραγγελθεί 81 κρουαζιερόπλοια νέας γενιάς, μήκους άνω των 300 μέτρων. Αυτό σημαίνει ότι απαιτούνται ανάλογης κλίμακας λιμενικές υποδομές για να υποδεχτούν αυτά τα μεγέθη».\nΓια να αναπτυχθεί η Ελλάδα ως αυτόνομος προορισμός κρουαζιέρας, χωρίς την εξάρτηση από τη γειτονική Τουρκία, απαιτείται και η δημιουργία δικτύου τουλάχιστον έξι σύγχρονων λιμανιών εκτός από τον Πειραιά, εκτιμά ο Αναστασιάδης. «Ωστόσο, όλα αυτά τα δεδομένα φαίνεται ότι δεν έχουν γίνει αντιληπτά από τις αρμόδιες ελληνικές Αρχές και η χώρα μας σταδιακά απομονώνεται, αποκλείεται από τον διεθνή χάρτη της κρουαζιέρας. Χρειάζεται λοιπόν να ενεργοποιηθεί η Πολιτεία και να προχωρήσει άμεσα σε συντονισμένες ενέργειες, για να μπορέσουμε να ανταποκριθούμε στις απαιτήσεις. Ως Celestyal Cruises, μένουμε πιστοί στη στρατηγική μας, στην ένταξη νέων προορισμών στην Ελλάδα για το διεθνές κοινό κρουαζιέρας - φέτος προσθέσαμε Ναύπλιο και Χανιά στο νέο μας πρόγραμμα "Πανόραμα του Αιγαίου". Επιπλέον, η εταιρεία μας αυτή τη στιγμή συμβάλλει ετησίως με 110 εκατ. ευρώ στην εθνική οικονομία, απασχολεί 260 έλληνες ναυτικούς, ενώ αποφέρει περί τα 5 εκατ. ευρώ σε τοπικές επιχειρήσεις μέσω των συνεργασιών για την παροχή ελληνικών προϊόντων, καθώς προάγει την αυθεντική ελληνική φιλοξενία σε επιβάτες από ολόκληρο τον κόσμο».


“Ένας αιώνας γεμάτος Ελλάδα” με την “Καθημερινή”\nΤην Κυριακή μαζί με την “Καθημερινή”\nΕνας αιώνας γεμάτος Ελλάδα β 1960-1970 Β\nΔεκαετία 1960. Δύσκολη, καθώς χιλιάδες Ελληνες παίρνουν τον δρόμο της μετανάστευσης, αλλά δημιουργική. Η χώρα τιμά τον _Γ. Σεφέρη, το πρώτο ελληνικό Νομπέλ, και τη χιλιετηρίδα του Αγίου Ορους. Υποδέχεται την τηλεόραση, τον Μίκυ Μάους και _τον Γ. Γκαγκάριν. Ζει τον γάμο του Ωνάση με την Τζάκι Κένεντι.\nΈρχεται στο φως η προϊστορική πόλη στο Ακρωτήρι της Θήρας, εγκαινιάζονται το Εθνικό Ιστορικό Μουσείο και η Εθνική Πινακοθήκη, ο Ν. Κούνδουρος κερδίζει με τις «Μικρές Αφροδίτες» την Αργυρή Αρκτο στο Φεστιβάλ του Βερολίνου, ενώ ο Μίκης Θεοδωράκης και ο Μάνος Χατζιδάκις φέρνουν νέα ακούσματα στο ελληνικό τραγούδι.\nΤΗΝ ΚΥΡΙΑΚΗ 22 ΑΠΡΙΛΙΟΥ ΜΕ ΤΗΝ ΚΑΘΗΜΕΡΙΝΗ\nFiled Under: Εφημερίδες Tagged With: "'Ενας αιώνας γεματός Ελλάδα¨, "Καθημερινή"


Πείτε την άποψή σας για την Μάχη τελετής!\nYu-Gi-Oh! Greek Forum » Yu-Gi-Oh! » Yu-Gi-Oh - The Anime » Yu-Gi-Oh Duel Monsters » Πείτε την άποψή σας για την Μάχη τελετής!\n1 Πείτε την άποψή σας για την Μάχη τελετής! Την / Το Τετ Αυγ 30, 2017 12:39 pm\nΘεωρώ την αγαπημένη μου μαχη! Εξαιρετική ηταν!\n2 Απ: Πείτε την άποψή σας για την Μάχη τελετής! Την / Το Τετ Αυγ 30, 2017 4:10 pm\nΕιχα σκοπο να φτιαξω ενα topic για τη καλυτερη μαχη και θα εβαζα προσωπικη αγαπημενη τη συγκεκριμενη.\n3 Απ: Πείτε την άποψή σας για την Μάχη τελετής! Την / Το Τετ Αυγ 30, 2017 4:11 pm\nΑυτα τα 4 επεισοδια πραγματικα αξιζαν...\n4 Απ: Πείτε την άποψή σας για την Μάχη τελετής! Την / Το Τετ Αυγ 30, 2017 4:12 pm\n5 Απ: Πείτε την άποψή σας για την Μάχη τελετής! Την / Το Τρι Σεπ 12, 2017 1:07 am\nΑπό τις καλύτερες μονομαχίες! Στο manga βέβαια ακόμα καλύτερη και πιο "πειστική". Εκεί, ο Atem δεν κάλεσε ποτέ και τους 3 Egyptian Gods ταυτόχρονα και πιθανότατα δεν είχε καν τον Ra στην τράπουλα. Τα υπόλοιπα είναι "spoilers"!!!\n6 Απ: Πείτε την άποψή σας για την Μάχη τελετής! Την / Το Τρι Σεπ 12, 2017 7:10 am\nΣτο manga ψαχνω να την βρω, ξερεις μηπως ποιο chapter ειναι και απο που?\n7 Απ: Πείτε την άποψή σας για την Μάχη τελετής! Την / Το Τρι Σεπ 12, 2017 11:22 pm\nΣτην αγγλική έκδοση τα αντίστοιχα volumes του "Dawn of the Duel" arc φέρουν τον τίτλο: "Yu-Gi-Oh!: Millennium World" και ξεκινούν από το chapter 1. Η κανονική αρίθμηση όμως (από την ιαπωνική εκδοση), είναι 279. Το "Ceremonial Battle" λαμβάνει χώρα συγκεκριμένα στα chapters: 338-343.\n8 Απ: Πείτε την άποψή σας για την Μάχη τελετής! Την / Το Τρι Σεπ 12, 2017 11:30 pm\nΕνδιαφέρον, δεν έχουν μετφραστεί ελλαδα εε?\n9 Απ: Πείτε την άποψή σας για την Μάχη τελετής! Την / Το Τετ Σεπ 13, 2017 8:29 pm\n10 Απ: Πείτε την άποψή σας για την Μάχη τελετής! Την / Το Τετ Σεπ 13, 2017 8:34 pm\nΟσο και να εκαναν θα τα αγορασα παντως...


Το Στοίχημα - Αρχείο Ειδήσεων [ΠΕΡΙΛΗΨΕΙΣ] - Στοιχήματος [Nτέρμπι στο Μινσκ]\nNτέρμπι στο Μινσκ\nΤΟΡΠΕΝΤΟ ΜΙΝΣΚ – ΝΤΙΝΑΜΟ ΜΙΝΣΚ\nΤοπικό ματς της πρωτεύουσας Μινσκ. Η Τορπέντο βρέθηκε νωρίς πίσω στο σκορ στο παιχνίδι με την Τορπέντο Ζοντίνο και παρά το γεγονός ότι είχε όλο το χρόνο στη διάθεση της, δεν έφτασε στην ισοφάριση και έχασε (0-1). Η εκτός έδρας νίκη με 2-1 επί της Ντνιεπρ Μογκίλεφ αποδείχθηκε μία καλή παρένθεση και επέστρεψε στα αρνητικά αποτελέσματα. Εχει μόνο μία επιτυχία σε 12 ματς, δύο σε 14 αγώνες στο πρωτάθλημα (2-4-8). Απέχει μόνο ένα βαθμό από την επικίνδυνη ζώνη.\nΗ Ντιναμό Μινσκ προηγήθηκε 2-0 στο ματς με την Ντνιεπρ Μογκίλεφ, στο τέλος αγχώθηκε, αλλά έφτασε τελικά στη νίκη με 2-1. Σημείωσε 2η διαδοχική επιτυχία και ενώ είχαν προηγηθεί δύο ισοπαλίες με 1-1. Επίσης, παρέμεινε αήττητη σε 6ο διαδοχικό ματς, ενώ σε 14 αγώνες στο πρωτάθλημα έχει υποστεί μόνο μία ήττα (9-4-1), στις 23 Μαΐου με 0-1 από την πρωτοπόρο ΜΠΑΤΕ Μπορίσοφ. Διατηρήθηκε η διαφορά των τεσσάρων βαθμών από την κορυφή. Εκτός είναι ο μέσος Μάκας (8/1).\nΜΙΝΣΚ – ΣΟΛΙΓΚΟΡΣΚ\nΗ Μινσκ πήρε το βαθμό (2-2) κόντρα στη Νέμαν Γκρόντο, σε ένα παιχνίδι το οποίο έδειχνε χαμένο γι’ αυτήν, καθώς βρέθηκε να χάνει 0-2, αλλά ισοφάρισε με γκολ στο 89’ και στο 92’! Στα πέντε τελευταία παιχνίδια έχει πετύχει μόνο μία νίκη, πάντως η αντίδραση που έβγαλε στα τελευταία λεπτά του αγώνα με τη Νέμαν Γκρόντο είναι στα υπέρ της. Είναι κοντά στην επικίνδυνη ζώνη και βρίσκεται σε πίεση. Εκτός είναι ο μέσος Στογιάνοβιτς (7/0).\nΜε γκολ του Λάπτεφ στο 67’, η Σόλιγκορσκ επικράτησε 1-0 της Σμολέβιτσι, αξιοποιώντας την υπεροχή που είχε στο μεγαλύτερο διάστημα του αγώνα. Επέστρεψε στις νίκες μετά την εκτός έδρας ισοπαλία 0-0 με την πρωτοπόρο ΜΠΑΤΕ Μπορίσοφ, σημειώνοντας 7η επιτυχία στα οκτώ τελευταία ματς! Επίσης, διατηρήθηκε αήττητη σε 11ο διαδοχικό παιχνίδι, έχοντας δεχθεί γκολ μόνο σε δύο από αυτούς τους αγώνες! Ισοβαθμεί στην 3η θέση με τη Βίτεμπσκ και κυνηγάει την ευρωπαϊκή έξοδο.\nΝΤΙΝΑΜΟ ΜΠΡΕΣΤ – ΝΕΜΑΝ ΓΚΡΟΤΝΟ\nΗ Ντιναμό Μπρεστ έκανε περίπατο στο ματς με τη Γκόμελ την οποία συνέτριψε με 6-0! Σημείωσε 3η διαδοχική επιτυχία, μετά από τέσσερις διαδοχικές ισοπαλίες με 1-1, ενώ είναι αήττητη σε εννέα αγώνες σε πρωτάθλημα και Κύπελλο. Πάντως, βρίσκεται στη μέση της βαθμολογίας και εξακολουθεί να είναι μακριά από την πρώτη τριάδα, από την οποία απέχει έξι βαθμούς, ενώ μεσολαβούν και αρκετές ομάδες. Διατηρεί το αήττητο στην έδρα της μετά από έξι αγώνες (3-3-0).\nΗ Νέμαν Γκρότνο προηγήθηκε 2-0 στο ματς με τη Μινσκ, αλλά τελικά πήρε μόνο τον ένα βαθμό (2-2), σε ένα παιχνίδι το οποίο είχε απίστευτο φινάλε, καθώς δέχθηκε δύο γκολ στο 89’ και στο 92’! Ουσιαστικά, αυτό το αποτέλεσμα είναι σαν ήττα για τους φιλοξενούμενους, οι οποίοι εξακολουθούν να παρουσιάζονται ασταθείς στην απόδοση τους. Εχασε κι άλλο έδαφος στην προσπάθεια που κάνουν να πάρουν το ευρωπαϊκό εισιτήριο, έχοντας διαφορά τριών βαθμών από την πρώτη τριάδα.


Ο ΧΑΦΙΕΣ: Το «μυστήριο» της 7ης Ιουλίου: Γιατί ο ΣΥΡΙΖΑ θέλει τότε τις Εθνικές εκλογές; (βίντεο)\nΤο «μυστήριο» της 7ης Ιουλίου: Γιατί ο ΣΥΡΙΖΑ θέλει τότε τις Εθνικές εκλογές; (βίντεο)\nΣύμφωνα με το Σύνταγμα, οι εκλογές διεξάγονται το νωρίτερο σε 21-22 ημέρες και το αργότερο σε 30 ημέρες από την προκήρυξή τους.\nΥπάρχουν φωνές, που λένε πως εντέχνως επέλεξε το Μαξίμου να γίνουν οι εκλογές στις 7 Ιουλίου, ώστε να μπορέσει πριν διαλυθεί η βουλή να πραγματοποιήσει την αλλαγή της ανώτατης ηγεσίας της Δικαιοσύνης, ΔΕΣΜΕΥΟΝΤΑΣ την επόμενη κυβέρνηση.\nΕίναι τουλάχιστον αφελής, όποιος θεωρεί πως τις εκλογές τις προκήρυξε ο Τσίπρας.\nΤΙΣ ΕΚΛΟΓΕΣ, ΤΙΣ ΠΡΟΚΗΡΥΞΑΝ ΤΗΝ ΣΥΓΚΕΚΡΙΜΕΝΗ ΗΜΕΡΟΜΗΝΙΑ (7 ΙΟΥΛΙΟΥ), ΤΑ ΑΦΕΝΤΙΚΑ ΤΟΥ ΟΙ ILLUMINATI ROCHILD...\nΚΑΙ Η ΗΜΕΡΟΜΗΝΙΑ ΕΙΝΑΙ ΣΗΜΑΔΙΑΚΗ...\nΟ ΑΡΙΘΜΟΣ "7", ΕΙΝΑΙ ΑΠΌ ΤΟΥΣ ΑΓΑΠΗΜΕΝΟΥΣ ΑΡΙΘΜΟΥΣ ΤΩΝ ΣΑΤΑΝΙΣΤΩΝ ΚΑΙ ... ΜΥΡΙΖΕΙ ΑΙΜΑ...\nΝΑ ΕΙΣΤΕ ΕΤΟΙΜΟΙ ΓΙΑ ΕΠΕΛΑΣΗ ΤΩΝ ΤΟΥΡΚΩΝ ΚΑΙ ΚΑΤΑΛΗΨΗ ΕΛΛΗΝΙΚΟΥ ΕΔΑΦΟΥΣ.\nΠΑΙΖΕΙ ΕΝΤΟΝΑ ΝΑ ΜΗΝ ΓΙΝΟΥΝ ΚΑΘΟΛΟΥ ΕΚΛΟΓΕΣ.\nΌχι δεν πρόκειται περί περίεργων συμβολισμών, διαβάστε παρακάτω.\nΟ Α.Τσίπρας, ανακοίνωσε το βράδυ της Κυριακής, ότι θα ζητήσει από τον\nΠρόεδρο της Δημοκρατίας, Προκόπη Παυλόπουλο, να προκηρύξει εκλογές\nαμέσως μετά τον β’γύρο των εκλογών στις 2 Ιουνίου.\nΕνώ λοιπόν, φαινόταν πως είχε κλειδώσει η 30η Ιουνίου, εν μία νυκτί, αποφασίστηκε μια άλλη ημερομηνία, αυτή της 7ης Ιουλίου, πράγμα που έκανε πολλούς να αναρωτηθούν γιατί αποφασίστηκε αυτή η αλλαγή.\nΑυτό που δήλωσε η κυβέρνηση είναι πως τότε, θα έχουν τελειώσει οι\nπανελλήνιες, οπότε γονείς και 17χρονοι δεν θα έχουν υποχρεώσεις που θα\nτους εμποδίσουν από το πάνε στις κάλπες.\nΕπίσης, σίγουρα ο ΣΥΡΙΖΑ θα έχει ακόμη μια εβδομάδα να προετοιμαστεί, με ό,τι αυτό συνεπάγεται.\nΠολλοί όμως πιστεύουν πως η αιτιολογία των πανελληνίων είναι απλά ένα πρόσχημα.\nΥπάρχει λύση για τις πανελλήνιες αν οι εκλογές γινόντουσαν στις 30 Ιουνίου;\nΠληροφορίες από το Υπουργείο Παιδείας λένε πως αφού δεν έχουν\nανακοινωθεί τα εξεταστικά κέντρα, στα οποία τα παιδιά θα εξεταστούν στις\n29/6, 1/7 και 2/7 μπορούν να βρεθούν ειδικοί χώροι\nώστε και οι μαθητές να εξεταστούν στα μαθήματά τους και οι εθνικές\nεκλογές να πραγματοποιηθούν. Μάλιστα οι μαθητές που θα συμμετάσχουν στις\nπαραπάνω εξετάσεις, τις συγκεκριμένες ημερομηνίες, είναι λιγότερο από…χίλιοι!\nΕπίσης, σύμφωνα με το Σύνταγμα, οι εκλογές διεξάγονται το νωρίτερο σε 21-22 ημέρες και το αργότερο σε 30 ημέρες από την προκήρυξή τους.\nακόμη και αν ο Πρόεδρος της Δημοκρατίας εκδώσει διάταγμα διάλυσης της\nΒουλής σε 2-3 ημέρες μετά το αίτημα του πρωθυπουργού η μόνη ημέρα που\nμένει για τις εθνικές εκλογές είναι η 30η Ιουνίου.\nΜπορούν να γίνουν οι εκλογές στις 7 Ιουλίου; Ναι, αν\nο Α.Τσίπρας αναβάλλει την επίσκεψή του στον Πρόεδρο της Δημοκρατίας\nμερικές ημέρες ή αν ο Π.Παυλόπουλος καθυστερήσει τουλάχιστον μια\nεβδομάδα την έκδοση του διατάγματος που διαλύει τη Βουλή.\nΣτις 30 Ιουνίου εν τω μεταξύ, συμβαίνει και κάτι ακόμη:\nΛήγει η θητεία της σημερινής ηγεσίας του Αρείου Πάγου και των υπολοίπων\nδικαστικών μελών ανώτατων δικαστηρίων που συμπληρώνουν το όριο ηλικίας.\nΜάλιστα επ’αυτού υπήρξαν σφοδρές αντιδράσεις από ΝΔ και ΚΙΝΑΛ, που\nαπό κοινού ζήτησαν να παγώσουν όλες οι διαδικασίες αντικατάστασης της\nηγεσίας της δικαιοσύνης, πράγμα που φαίνεται να κέρδισαν, αφού με απόφαση του Προέδρου της Βουλής υπήρξε αναβολή της διαδικασίας ακρόασης των υποψηφίων στην Διάσκεψη της Βουλής.\nΈνα ακόμη ζήτημα, είναι το αν θα οριστεί ή όχι υπηρεσιακή κυβέρνηση.\nΑυτό που έχει δηλώσει ο ΣΥΡΙΖΑ, είναι πως δεν θα οριστεί υπηρεσιακή κυβέρνηση και θα αντικατασταθεί μόνο ο Υπουργός εσωτερικών και Δημοσίας Τάξεως.\nΓια να γίνει όμως αυτό, να διατηρηθεί το σημερινό υπηρεσιακό υπουργικό συμβούλιο, πρέπει κατά την επίσκεψή του στον Πρόεδρο της Δημοκρατίας, να επικαλεστεί ο Α.Τσίπρας κάποιο σοβαρό εθνικό ζήτημα που τον οδήγησε να προκηρύξει πρόωρες εκλογές, αφού κατά την ομιλία του το βράδυ της Κυριακής, αναφέρθηκε μονάχα σε πολιτικό ζήτημα και όχι σε εθνικό ζήτημα.\nΈαν συνεχίσει με το αφήγημα του πολιτικού ζητήματος, τότε θα οριστεί αναγκαστικά υπηρεσιακή κυβέρνηση.\nΑν όμως επικαλεστεί εθνικό ζήτημα, τότε σύμφωνα με το Σύνταγμα θα\nμπορέσει να διατηρήσει το υπάρχον υπηρεσιακό συμβούλιο, το οποίο…θα\nμπορεί να συνεδριάζει ακόμη και μέχρι την παραμονή των εκλογών και να\nπαίρνει αποφάσεις για τη χώρα, δεσμεύοντας την επόμενη κυβέρνηση.\nΣημείωση: Ο Δ.Τζανακόπουλος επιβεβαίωσε πριν λίγο πως η 7η Ιουλίου είναι η βέβαιη ημερομηνία των εθνικών εκλογών, ενώ συνέχισε λέγοντας πως πράγματι θα υπάρξει επίκληση εθνικού ζητήματος και αυτό θα είναι η ανάγκη ομαλής πορείας της οικονομίας.\nΟ κυβερνητικός εκπρόσωπος αφού ανέφερε πως ο πρωθυπουργός θα\nεπισκεφθεί στις 10 Ιουνίου τον Πρόεδρο της Δημοκρατίας για να ζητήσει\nδιάλυση της Βουλής. Εξήγησε ότι επελέγη η 7η Ιουλίου προκειμένου να μην διαταραχθεί η διενέργεια των εισαγωγικών εξετάσεων, και αφού προηγουμένως υπήρξε επικοινωνία του πρωθυπουργού με τον υπουργό Παιδείας.\nΜέχρι τότε η κυβέρνηση διατηρεί όλες τις αρμοδιότητές της.\n«Δεν υπάρχει θέμα παραίτησης του πρωθυπουργού και διορισμού υπηρεσιακής\nκυβέρνησης καθώς η κατάσταση είναι εντελώς διαφορετική από τον\nΣεπτέμβριο του 2015», είπε ο κ. Τζανακόπουλος και πρόσθεσε ότι «θα\nυπάρξουν οι προβλεπόμενες αλλαγές στις ηγεσίες των υπουργείων Δημοσίας\nΤάξεως και Εσωτερικών».\nΤο μεγάλο ερώτημα είναι τι θα γίνει την 1η Ιουλίου, που η σημερινή ηγεσία του Αρείου Πάγου θα έχει αποχωρήσει.\nο Π.Παυλόπουλος υπογράψει το σχετικό Διάταγμα, η επιλογή της κυβέρνησης\nΤσίπρα θα δεσμεύσει και την επόμενη κυβέρνηση – όποια και αν είναι\nΑναμένουμε την επίσκεψη του Α.Τσίπρα στον Πρόεδρο της Δημοκρατίας όπως είπε την Κυριακή το Βράδυ.